Төсөл

МОНГОЛ УЛСЫН ХУУЛЬ
2026 оны … дугаар                                                                                     Улаанбаатар

сарын …-ны өдөр                                                                                                 хот
УСНЫ ТУХАЙ ХУУЛЬ /ШИНЭЧИЛСЭН НАЙРУУЛГА/-ИЙГ
ДАГАЖ МӨРДӨХ ЖУРМЫН ТУХАЙ
1 дүгээр зүйл.Усны тухай хууль /Шинэчилсэн найруулга/-ийг дагаж мөрдөхөөс өмнө олгосон ус ашиглах, ус хэрэглэх, хаягдал ус хаях, зайлуулах зөвшөөрөл болон усны мэргэжлийн байгууллагын эрх нь олгосон хугацаа дуустал хүчин төгөлдөр байна. 

2 дугаар зүйл.Зөвшөөрөл олгох, дүгнэлт гаргах, гэрээ байгуулах эрх бүхий байгууллага өөрчлөгдсөн нь зөвшөөрөл, дүгнэлтийг дахин авах, гэрээг шинээр байгуулах, нэмэлт төлбөр, хураамж төлөх, зөвшөөрөл, гэрээний хүчинтэй хугацааг өөрчлөх үндэслэл болохгүй.

3 дугаар зүйл.Зөвшөөрөл олгох чиг үүргийг шилжүүлэн авч байгаа байгууллага энэ хуулийн 1 дүгээр зүйлд заасан зөвшөөрлийн мэдээллийг 2027 оны 6 дугаар сарын 30-ны өдрийн дотор холбогдох бүртгэл, усны мэдээллийн санд оруулж, эзэмшигчид цахимаар эсхүл бичгээр мэдэгдэнэ. 

4 дүгээр зүйл.Ус ашиглах гэрээний тал болох эрх бүхий байгууллага өөрчлөгдсөн бол түүний гэрээгээр хүлээсэн эрх, үүрэг Усны тухай хууль /Шинэчилсэн найруулга/-ийг дагаж мөрдөх өдрөөс тухайн чиг үүргийг хэрэгжүүлэх байгууллагад шилжинэ. Эрх, үүргийг шилжүүлэн авсан байгууллага гэрээний тал өөрчлөгдсөнийг бүртгэж, нөгөө талд мэдэгдэнэ.

5 дугаар зүйл.Усны тухай хууль /Шинэчилсэн найруулга/-ийг дагаж мөрдөхөөс өмнө хүлээн авч эцэслэн шийдвэрлээгүй, харьяалал нь өөрчлөгдсөн зөвшөөрлийн хүсэлтийг хүлээн авсан байгууллага уг хуулийг дагаж мөрдөх өдрөөс хойш ажлын 10 өдрийн дотор холбогдох баримт бичиг, шийдвэрлэлтийн явцын мэдээллийн хамт эрх бүхий байгууллагад шилжүүлж, хүсэлт гаргагчид мэдэгдэнэ. Хүсэлт шийдвэрлэх хуулийн хугацаа үүнээс өмнө дуусахаар бол уг хугацаанд багтаан шийдвэрлэх боломжийг хангаж шилжүүлнэ.

6 дугаар зүйл.Усны тухай хууль /шинэчилсэн найруулга/-ийг дагаж мөрдөхөөс өмнө эрх бүхий этгээдээс хуульд заасан журмын дагуу баталгаажуулсан усны нөөц, ус ашиглуулах дүгнэлт, судалгаа, шинжилгээний үр дүнг тэдгээрийн хүчинтэй хугацаа, зориулалт, хамрах хүрээнд үргэлжлүүлэн ашиглана. 

7 дугаар зүйл.Усны тухай хууль /шинэчилсэн найруулга/-ийн 48.6-д заасан хориглолтыг уг хууль дагаж мөрдөх өдрөөс эхлэн мөрдөнө. Эрх бүхий байгууллага өмнө олгосон зөвшөөрөл, байгуулсан гэрээний уг хориглолтод хамаарах нөхцөлийг хуульд заасан үндэслэл, журмын дагуу өөрчлөх, дуусгавар болгох шийдвэр гаргана. 

8 дугаар зүйл.Энэ хуулийг хэрэгжүүлэхтэй холбогдуулан иргэн, хуулийн этгээдийн эрх, хууль ёсны ашиг сонирхлыг хөндөх захиргааны шийдвэр гаргахдаа нөхцөл байдлыг тогтоох, оролцогчийн тайлбар, саналыг авах, шийдвэрийн үндэслэл болон гомдол гаргах журмыг Захиргааны ерөнхий хуульд заасны дагуу явуулна. 

9 дүгээр зүйл.Усны тухай хууль /шинэчилсэн найруулга/-ийг дагаж мөрдөхөөс өмнө хуульд заасан журмын дагуу тогтоосон хамгаалалтын болон эрүүл ахуйн бүсийн хилийн заагийг эрх бүхий этгээд шинэчлэн тогтоох хүртэл баримтална. 

10 дугаар зүйл.Тухайн шатны Засаг дарга газрын асуудал хариуцсан байгууллага, усны сав газрын захиргаатай хамтран эрх бүхий этгээдийн шийдвэрт үндэслэн хамгаалалтын болон эрүүл ахуйн бүсийн зураглал, газрын кадастрын мэдээллийг 2027 оны 12 дугаар сарын 31-ний өдрийн дотор шинэчилнэ. 

11 дүгээр зүйл.Усны асуудал хариуцсан төрийн захиргааны байгууллага зөвшөөрөл, гэрээ, төлбөрийн тооцоо, усны нөөц, чанар, ашиглалтын мэдээлэл, архивын баримтыг хүлээлцэх нэгдсэн жагсаалт, хуваарийг Усны тухай хууль /шинэчилсэн найруулга/-ийг дагаж мөрдөх өдрөөс хойш 30 хоногийн дотор батална. Шилжүүлэгч болон хүлээн авагч байгууллага уг өдрөөс хойш 90 хоногийн дотор хуваарийн дагуу хүлээлцэх ажиллагааг дуусгана. Хүсэлт шийдвэрлэх, үйлчилгээ үзүүлэхэд шаардлагатай баримт бичиг, мэдээллийг эдгээр хугацааг хүлээлгүй шилжүүлж, ашиглах боломжийг хангана.

12 дугаар зүйл.Баримт бичиг, мэдээллийг хүлээлцэхдээ зөвшөөрлийн хүчинтэй хугацаа, гэрээний эрх, үүрэг, төлбөрийн өр, илүү төлөлт, урьдчилгаа, маргаан, хяналт шалгалтын шийдвэр болон биелэлтийг тусгасан акт үйлдэнэ. Маргаантай дүн, дутуу баримт бичиг, мэдээллийн зөрүүг тусад нь тэмдэглэж, нягтлах, нөхөн бүрдүүлэх ажиллагааг байгууллагууд хамтран гүйцэтгэнэ. Хүлээлцэх акт нь иргэн, хуулийн этгээдийн эрх, үүргийг шинээр үүсгэх, өөрчлөх, маргаантай өрийг хүлээн зөвшөөрсөнд тооцох үндэслэл болохгүй.

13 дугаар зүйл.Усны тухай хууль /шинэчилсэн найруулга/-ийг дагаж мөрдөхөөс өмнө хуульд заасан журмын дагуу хүчин төгөлдөр болсон захиргааны хэм хэмжээний актыг шинэчлэн батлах хүртэл мөрдөнө. Акт батлах эрх өөр байгууллага, албан тушаалтанд шилжсэн нь өмнөх актыг энэ зүйлд заасан хүрээнд хэрэглэхэд саад болохгүй. Хуулиар зөвшөөрөл, төлбөр, хураамж, нэмэлт баримт бичиг шаардах үндэслэлгүй болсон зохицуулалтыг үргэлжлүүлэн хэрэглэхгүй.

Засгийн газар болон хуульд заасан эрх бүхий этгээд шинэчилсэн найруулгыг хэрэгжүүлэхэд шаардлагатай захиргааны хэм хэмжээний актыг 2027 оны 6 дугаар сарын 30-ны өдрийн дотор хуульд нийцүүлэн шинэчилж, шинээр шаардлагатай актыг батлан, хүчин төгөлдөр болгох ажиллагааг зохион байгуулна. 

14 дүгээр зүйл.Усны тухай хууль /шинэчилсэн найруулга/-д заасан усны экологи-эдийн засгийн үнэлгээг Улсын Их Хурал баталж, дагаж мөрдөх хүртэл өмнө нь хуульд заасан журмын дагуу баталсан үнэлгээг хэрэглэнэ. Шинэ үнэлгээг дагаж мөрдөхөөс өмнөх хугацааны ус ашиглалтад буцаан хэрэглэхгүй. Засгийн газар шинэ үнэлгээний төслийг 2027 оны 6 дугаар сарын 30-ны өдрийн дотор Улсын Их Хуралд өргөн мэдүүлнэ.

15 дугаар зүйл.Ус, рашааны нөөц ашигласны болон ус бохирдуулсны төлбөрийн өмнө тогтоосон хувь, хэмжээ, тооцох аргачлалыг холбогдох хуульд нийцсэн хүрээнд шинэ хувь, хэмжээ, аргачлалыг дагаж мөрдөх хүртэл хэрэглэнэ. Энэ нь хуульд заасан шинэ чөлөөлөлт, хөнгөлөлтийг хэрэглэхийг хойшлуулах, хуулиар тогтоогоогүй төлбөр, хураамж ногдуулах үндэслэл болохгүй.

16 дугаар зүйл.Усны сав газрын менежментийн төлөвлөгөөг Усны тухай хуулийн 7.5, 7.6-д заасан оролцоо, эрх хэмжээний дагуу 2027 оны 12 дугаар сарын 31-ний өдрийн дотор шинэчлэн батална. Шинэчилсэн төлөвлөгөөг батлах хүртэл өмнөх төлөвлөгөөг Усны тухай хууль /шинэчилсэн найруулга/-д харшлахгүй хүрээнд хэрэгжүүлнэ. 

17 дугаар зүйл.Усны тухай хууль /шинэчилсэн найруулга/-ийг дагаж мөрдөх өдөр үйл ажиллагаа эрхлэж байгаа, уг хуулийн 57 дугаар зүйлд заасны дагуу усны аудит хийлгэх үүрэгтэй этгээд анхны аудитыг 2028 оны 12 дугаар сарын 31-ний өдрийн дотор хийлгэнэ.

Өмнө хийлгэсэн аудит нь Усны тухай хуульд заасан усны аудитын хамрах хүрээ, шаардлагыг хангасан бөгөөд тайланг эрх бүхий байгууллага хүлээн авсан бол тайланг гаргасан өдрөөс хойш таван жил дуусах хүртэл давтан аудит хийлгэхийг шаардахгүй. Уг таван жилийн хугацаа 2028 оны 12 дугаар сарын 31-ний өдрөөс өмнө дуусах бол шинэчилсэн найруулгын дагуу хийх эхний аудитыг энэ өдрийн дотор хийлгэнэ. 

Шинэчилсэн найруулгыг дагаж мөрдөх өдрөөс хойш үйл ажиллагаа эхэлсэн этгээдийн аудитын хугацаанд энэ зүйлд заасан нийтлэг эцсийн хугацаа хамаарахгүй бөгөөд Усны тухай хуульд заасан хугацааг баримтална.

18 дугаар зүйл.Усны тухай хууль /шинэчилсэн найруулга/-ийг дагаж мөрдөхөөс өмнөх хугацаанд үүссэн татвар, төлбөрийн үүргийн үндэслэл, хэмжээг тухайн үед мөрдөж байсан хуулиар тодорхойлно. Өмнөх хугацаанд үүссэн өр, илүү төлөлт, урьдчилгаа, буцаан авах болон суутган тооцуулах эрх нь эрх бүхий байгууллага өөрчлөгдсөнөөр дуусгавар болохгүй. Тайлангийн залруулга, нөхөн ногдуулалт, өр барагдуулах, илүү төлөлтийг шийдвэрлэх ажиллагааг холбогдох хуульд заасан журмаар үргэлжлүүлнэ.

19 дүгээр зүйл.Ус ашигласны төлбөрийн чөлөөлөлт, хөнгөлөлтийг Усны тухай хууль /шинэчилсэн найруулга/-ийг дагаж мөрдөх өдрөөс эхлэн хуулийн шаардлага хангасан үйл ажиллагаагаар бий болсон, зохих журмын дагуу хэмжиж, бүртгэн баталгаажуулсан усны хэмжээнд хэрэглэнэ. 

20 дугаар зүйл.Аж ахуйн нэгжийн орлогын албан татварын тухай хуулийн 22.16-д заасан хөнгөлөлтөд 2027 оны 1 дүгээр сарын 1-ний өдрөөс эхлэн гарсан, уг хуулийн 22.16–22.20-д заасан шаардлагыг хангасан, баримтаар нотлогдох хөрөнгө оруулалтын зардлыг хамруулна. Уг өдрөөс өмнө эхэлсэн хөрөнгө оруулалтын хувьд энэ өдрөөс эхлэн гарсан зардлыг тусад нь бүртгэж, нотолсон байна. Хөнгөлөлтийг уг хуульд заасан нөхцөл бүрдсэн тайлант хугацаанд эдлүүлнэ.

21 дүгээр зүйл.Энэ хуулийг Усны тухай хууль /Шинэчилсэн найруулга/-ийг дагаж мөрдөх өдрөөс эхлэн дагаж мөрдөнө.

Гарын үсэг
Төсөл

УСНЫ ТУХАЙ ХУУЛЬ ХҮЧИНГҮЙ БОЛСОНД ТООЦОХ ТУХАЙ

1 дүгээр зүйл.2012 оны 05 дугаар сарын 17-ны өдөр баталсан Усны тухай хуулийг хүчингүй болсонд тооцсугай.

2 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг
Төсөл

ЗӨВШӨӨРӨЛ, МЭДЭГДЛИЙН ТУХАЙ ХУУЛЬД 
НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Зөвшөөрөл, мэдэгдлийн тухай хуульд доор дурдсан агуулгатай дараах заалт нэмсүгэй: 

 1/8.1 дүгээр зүйлийн 1 дэх хэсгийн 1.32 дахь заалт:
	Тусгай зөвшөөрөл
	Тусгай зөвшөөрөл олгох эрх бүхий этгээд

	1.32.хоногт 50 шоометрээс их хаягдал ус хаях, зайлуулах, эсхүл аюултай бохирдуулах бодис агуулсан хаягдал ус хаях, зайлуулах
	Усны асуудал хариуцсан төрийн захиргааны байгууллага


2/8.2 дугаар зүйлийн 1 дэх хэсгийн 1.19 дэх заалт:
	Энгийн зөвшөөрөл
	Энгийн зөвшөөрөл олгох эрх бүхий этгээд

	1.19.хоногт 50 шоометр болон түүнээс бага хаягдал ус хаях, зайлуулах
	Тухайн сум, дүүргийн Засаг дарга


2 дугаар зүйл.Зөвшөөрөл, мэдэгдлийн тухай хуулийн дараах заалтыг доор дурдсанаар өөрчлөн найруулсугай:
1/8.1 дүгээр зүйлийн 1 дэх хэсгийн 1.12 дахь заалт:

	Тусгай зөвшөөрөл
	Тусгай зөвшөөрөл олгох эрх бүхий этгээд

	1.12.усны нөөцийн судалгаа, хайгуул явуулах, цооног өрөмдөх, сэргээн засварлах, усны барилга байгууламжийн зураг төсөл боловсруулах, түүнийг барих, тоноглох, ус хэмнэх технологи нэвтрүүлэх, усны шинжилгээ, аудит хийх мэргэжлийн  байгууллагын үйл ажиллагаа эрхлэх


	Усны асуудал хариуцсан төрийн захиргааны байгууллага


2/8.1 дүгээр зүйлийн 1 дэх хэсгийн 1.26, 1.27, 1.28 дахь заалт:

	Тусгай зөвшөөрөл
	Тусгай зөвшөөрөл

	1.26.цооног өрөмдөх, худаг гаргах, голоос суваг шуудуу татах
	Тухайн сав газрын захиргаа

	1.27.Хоногт 100 болон түүнээс доош шоометр ус ашиглах
	Тухайн сав газрын захиргаа

	1.28.хоногт 100 шоометрээс их ус ашиглах
	Усны асуудал хариуцсан төрийн захиргааны байгууллага


3/8.2 дугаар зүйлийн 1 дэх хэсгийн 1.15 дахь заалт:

	Зөвшөөрөл
	Энгийн зөвшөөрөл олгох эрх бүхий этгээд

	1.15.Хүн амын төвлөрсөн ус хангамжийн эх үүсвэрийн ус хангагч хуулийн этгээд ус ашиглах
	Усны асуудал хариуцсан төрийн захиргааны байгууллага


4 дүгээр зүйл.Зөвшөөрөл, мэдэгдлийн тухай хуулийн 8.2 дугаар зүйлийн 1 дэх хэсгийн 1.14 дэх заалтыг хүчингүй болсонд тооцсугай.
5 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
                                              Гарын үсэг

Төсөл

МОНГОЛ УЛСЫН ХУУЛЬ

2026 оны … дугаар                                                                                     Улаанбаатар

сарын …-ны өдөр                                                                                                 хот

БАЙГАЛИЙН НӨӨЦ АШИГЛАСНЫ ТӨЛБӨРИЙН ТУХАЙ 
ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Байгалийн нөөц ашигласны төлбөрийн тухай хуульд доор дурдсан агуулгатай дараах хэсэг, заалт нэмсүгэй:

1/4 дүгээр зүйлийн 4.5 дахь хэсэг:

“4.5.Ус ашиглах зөвшөөрөл олгосон, сунгасан, өөрчилсөн, түдгэлзүүлсэн, сэргээсэн, хүчингүй болгосон эрх бүхий байгууллага энэ хуулийн 4.4-т заасан мэдээлэл, шийдвэрийг ажлын 10 өдрийн дотор татварын албанд цахимаар хүргүүлнэ.”

2/18 дугаар зүйлийн 18.3 дахь хэсэг:

“18.3.Энэ хуулийн 18.1-д заасан ус, рашааны нөөц ашигласны төлбөрийн орлогоос усны нөөцийг хамгаалах, нөхөн сэргээхэд зарцуулах хөрөнгийн арга хэмжээг сав газрын менежментийн төлөвлөгөөнд нийцүүлэн тухайн шатны төсөвт тусган баталж, санхүүжүүлнэ. Хөрөнгийн зарцуулалт, үр дүнг жил бүр олон нийтэд мэдээлнэ.”

3/20 дугаар зүйлийн 20.1 дэх хэсгийн 20.1.5 дахь заалт:

“20.1.5.иргэн, хуулийн этгээд өөрийн хөрөнгөөр усны нөөцийг нэмэгдүүлсэн, газрын доорх усыг зориудаар арвижуулсан нь усны асуудал хариуцсан төрийн захиргааны байгууллагаар баталгаажсан.”

4/20 дугаар зүйлийн 20.3-20.5 дахь хэсэг:

“20.3.Усны тухай хуулийн 51.4-т заасан ус шилжүүлэн ашиглах үйл ажиллагаанд зөвшөөрсөн хэмжээний хүрээнд бодитоор шилжүүлэн ашигласан усанд ногдох төлбөрийг 50 хүртэлх хувиар хөнгөлнө.

20.4.Энэ хуулийн 20.1.5, 20.3-т заасан чөлөөлөлт, хөнгөлөлт эдлэх усны хэмжээг тоолуур, усны баланс, баталгаажуулалтаар тогтооно. Чөлөөлөлт, хөнгөлөлтийг давхардуулан эдлүүлэх, бусдад шилжүүлэхийг хориглоно.

20.5.Хуулиар хүлээсэн нөхөн сэргээлтийн үүргээ биелүүлсэн, хохирлыг арилгасан, эсхүл улсын болон орон нутгийн төсвийн хөрөнгөөр гүйцэтгэсэн ажлыг энэ хуулийн 20.1.5-д заасан чөлөөлөлтийн үндэслэлд тооцохгүй. Чөлөөлөлт, хөнгөлөлт нь ус ашиглах зөвшөөрөл, экологийн урсац болон хамгаалалтын дэглэмийг зөрчих эрх олгохгүй.”

2 дугаар зүйл.Байгалийн нөөц ашигласны төлбөрийн тухай хуулийн 15 дугаар зүйлийн 15.1-15.4 дэх хэсийг доор дурдсанаар өөрчлөн найруулсугай: 

“1/15.1.Усны нөөц ашигласны төлбөрийн хувь хэмжээг энэ хуулийн 10.1-д заасан төлбөр тооцох үзүүлэлтийн нэгжид дараах хязгаарт багтаан тогтооно:
	Төлбөр ногдох ус
	Төлбөрийн хязгаар / экологи-эдийн засгийн үнэлгээний хувиар/

	
	Гадаргын усанд
	Газрын доорх усанд

	
	доод
	дээд
	доод
	дээд

	1.Хүн амын унд, ахуйн зориулалтаар ашигласан усны шоометр тутамд
	1
	10
	5
	20

	2.Хүнд үйлдвэрлэлийн зориулалтаар ашигласан усны шоометр тутамд
	30
	100
	60
	100

	3.Барилга, барилгын материалын үйлдвэрлэлийн зориулалтаар ашигласан усны шоометр тутамд
	30
	100
	60
	100

	4.Авто зам, засварт ашигласан усны шоометр тутамд
	30
	100
	60
	100

	5.Хөнгөн үйлдвэрлэлийн зориулалтаар ашигласан усны шоометр тутамд
	10
	100
	10
	100

	6.Хүнсний үйлдвэрлэлд ашигласан усны шоометр тутамд:

	а/ Архи, пиво, согтууруулах ундаа
	70
	100
	80
	100

	б/ Ундаа, цэвэр ус
	10
	30
	10
	20

	в/ Талх, чихэр, нарийн боов, бусад
	1
	10
	1
	20

	7.Уул уурхайн үйлдвэрлэлд ашигласан усны шоометр тутамд:

	а/ ашигт малтмал олборлох, баяжуулах
	80
	100
	90
	100

	б/зэсийн баяжмал, хайлуур жонш баяжуулах
	80
	100
	90
	100

	в/ усыг шавхан зайлуулах
	100
	100
	100
	100

	г/ эрэл, хайгуулын өрөмдлөг хийх
	50
	100
	60
	100

	8.Эрчим хүчний үйлдвэрлэлийн зориулалтаар ашигласан усны шоометр тутамд
	10
	15
	15
	30

	9.Газар тариалангийн үйлдвэрлэлд ашигласан усны шоометр тутамд
	1
	20
	10
	40

	10.Ашиг олох зориулалтаар ахуйн үйлдвэрлэл, үйлчилгээ эрхэлдэг аж ахуйн нэгж, байгууллага, иргэний ашигласан усны шоометр тутамд
	10
	30
	15
	50

	Төлбөр ногдох ус
	Үйлдвэрлэл, үйлчилгээний борлуулалтын орлогын дүнгээс тооцох төлбөрийн хязгаар /хувиар/

	
	Гадаргын усанд

	
	доод
	дээд

	11.Усан цахилгаан станц, усан замын тээврийн үйлчилгээ эрхлэх
	1
	30

	12.Усны түгээмэл тархацтай амьтан, ургамал үржүүлэх зэрэг үйлдвэрлэл, аялал зугаалга, усан спортын байгууламж
	1
	20


2/15.2.Рашаан ашигласны төлбөрийн хэмжээг энэ хуулийн 10.2-т заасан төлбөр тооцох үзүүлэлтийн нэгжид дараах хязгаарт багтаан тогтооно:

	Төлбөр ногдох рашаан
	Хэмжих нэгж
	Төлбөрийн хязгаар /төгрөгөөр/

	
	
	Халуун
	Хүйтэн

	
	
	доод
	Дээд
	доод
	дээд

	1.Эмчилгээ, сувилгааны зориулалтаар ашиглахад
	Хүн-хоног
	300
	1500
	150
	1200

	2.Үйлдвэрлэлийн болон үйлчилгээний зориулалтаар ашиглахад
	Шоо-метр
	1500
	4500
	3000
	9000


3/15.3.Ус, рашааны нөөц ашигласны төлбөрийн хувь, хэмжээг экологи-эдийн засгийн  үнэлгээний өөрчлөлт, ус ашиглалт, дахин ашиглалтын хувь, уур амьсгалын өөрчлөлтийн нөхцөл байдал, тухайн жилийн хур тунадасны хэмжээ, инфляц зэргийг үндэслэн энэ хуулийн 15.1, 15.2-т заасан хязгаарт багтаан Засгийн газар жил бүр тогтооно.

15.4Уул уурхайн үйлдвэрлэлд ашигласан тухайн жилийн усны шоометр хэмжээг уул уурхайн салбарын усны норм, эсхүл энэ хуулийн 15.1 дэх хэсгийн 7 дахь заалтад заасан хэмжээний аль ихээр нь тооцно.”
3 дугаар зүйл.Байгалийн нөөц ашигласны тухай хуулийн 18 дугаар зүйлийн 18.1 дэх хэсгийн 5 дахь заалтын “35 хувь” гэснийг “50 хувь” гэж өөрчилсүгэй.

4 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг

Төсөл

МОНГОЛ УЛСЫН ХУУЛЬ
2026 оны … дугаар                                                                                 Улаанбаатар 

сарын …-ны өдөр                                                                                             хот
УС БОХИРДУУЛСНЫ ТӨЛБӨРИЙН ТУХАЙ ХУУЛЬД 
НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Ус бохирдуулсны төлбөрийн тухай хуулийн 4 дүгээр зүйлийн 4.2 дахь хэсгийн “Сав газрын захиргаа,” гэсний өмнө, 4.3 дахь хэсгийн “Сав газрын захиргаа,” гэсний өмнө “Усны асуудал хариуцсан төрийн захиргааны байгууллага,” гэж тус тус нэмсүгэй.

2 дугаар зүйл.Ус бохирдуулсны төлбөрийн тухай хуулийн 3 дугаар зүйлийн 3.1.1 дэх заалтын “3.1.22” гэснийг “4.1.28” гэж,  3.1.2 дахь заалтын “3.1.29” гэснийг “4.1.35” гэж,  3.1.3 дахь заалтын “3.1.24” гэснийг “4.1.30” гэж,  3.1.4 дэх заалтын “3.1.32” гэснийг “4.1.38” гэж,  3.1.5 дахь заалтын “3.1.21” гэснийг “4.1.27” гэж,  3.1.6 дахь заалтын “3.1.25” гэснийг “4.1.31” гэж, 3.1.7 дахь заалтын “3.1.26” гэснийг “4.1.32” гэж,  4 дүгээр зүйлийн 4.5 дахь хэсгийн “24” гэснийг “36” гэж, 6 дугаар зүйлийн 6.1.2 дахь заалт, 6.2 дахь хэсгийн “50 шоометрээс бага” гэснийг “50 шоометр болон түүнээс бага” гэж тус тус өөрчилсүгэй.
3 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг

Төсөл

МОНГОЛ УЛСЫН ХУУЛЬ
2026 оны … дугаар                                                                                 Улаанбаатар 

сарын …-ны өдөр                                                                                             хот

ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД 
НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Засгийн газрын тусгай сангийн тухай хуулийн 7 дугаар зүйлийн 7.3 дахь хэсэгт доор дурдсан агуулгатай 7.3.15 дахь заалт нэмсүгэй:
“7.3.15.Усны тухай хуулийн 50.2-т заасны дагуу урамшуулал олгох.”

2 дугаар зүйл.Засгийн газрын тусгай сангийн тухай хуулийн 7 дугаар зүйлийн 7.2.2 дахь заалтын “3.1.32” гэснийг “4.1.38” гэж өөрчилсүгэй.

3 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг
Төсөл

МОНГОЛ УЛСЫН ХУУЛЬ
2026 оны … дугаар                                                                                 Улаанбаатар 

сарын …-ны өдөр                                                                                             хот

АШИГТ МАЛТМАЛЫН ТУХАЙ ХУУЛЬД НЭМЭЛТ,
 ӨӨРЧЛӨЛТ ОРУУЛАХ ТУХАЙ

1 дүгээр зүйл.Ашигт малтмалын тухай хуульд доор дурдсан агуулгатай дараах хэсэг, заалт нэмсүгэй:
1/25 дугаар зүйлийн 25.1.9 дэх заалт:

“25.1.9.Усны тухай хуулийн 48.5-д заасан дүгнэлт.”

2/45 дугаар зүйлийн 45.3, 45.4 дэх хэсэг:

“45.3.Уурхай, уулын болон баяжуулах үйлдвэрийг хаах, ашиглалтын тусгай зөвшөөрлийн хугацаа дуусах, зөвшөөрлийг хүчингүй болгох үед Усны тухай хуулийн 48.8-д заасан усны нөөцийг нөхөн сэргээх арга хэмжээг хаалтын төлөвлөгөөнд тусгаж хэрэгжүүлнэ. Усан сан байгуулах, газрын доорх усыг зориудаар арвижуулах ажлыг усны чанар, геотехникийн аюулгүй байдал, гидрогеологийн нөхцөлийн үнэлгээ, холбогдох зөвшөөрөлд үндэслэн гүйцэтгэнэ.

45.4.Тусгай зөвшөөрлийн хугацаа дууссан, хүчингүй болсон нь усны нөөцийг нөхөн сэргээх, хохирлыг арилгах, хаалтын дараах хяналт-шинжилгээ хийх үүргийг дуусгавар болгохгүй.”

2 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг
Төсөл

МОНГОЛ УЛСЫН ХУУЛЬ
2026 оны … дугаар                                                                                 Улаанбаатар 

сарын …-ны өдөр                                                                                             хот

ТҮГЭЭМЭЛ ТАРХАЦТАЙ АШИГТ МАЛТМАЛЫН 
ТУХАЙ ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Түгээмэл тархацтай ашигт малтмалын тухай хуулийн 28 дугаар зүйлд доор дурдсан агуулгатай 28.2, 28.3 дахь хэсэг нэмсүгэй:
“28.2.Түгээмэл тархацтай ашигт малтмал хайх, ашиглах үйл ажиллагаанд Усны тухай хуульд заасан хамгаалалтын болон эрүүл ахуйн бүсийн хориглолт, хязгаарлалт, ус ашиглах, хаягдал ус хаях, зайлуулах шаардлагыг мөрдөнө. 

28.3.Уурхайг хаах, ашиглалтын зөвшөөрөл дуусгавар болох үед Усны тухай хуульд заасан усны нөөцийг нөхөн сэргээх, хохирлыг арилгах, хаалтын дараах хяналт-шинжилгээ хийх үүргийг хэрэгжүүлнэ.”

2 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг
Төсөл

МОНГОЛ УЛСЫН ХУУЛЬ
2026 оны … дугаар                                                                                 Улаанбаатар 

сарын …-ны өдөр                                                                                             хот

ГАЗРЫН ТУХАЙ ХУУЛЬД НЭМЭЛТ, 
ӨӨРЧЛӨЛТ ОРУУЛАХ ТУХАЙ

1 дүгээр зүйл.Газрын тухай хуулийн 31 дүгээр зүйлд доор дурдсан агуулгатай 31.5 дахь хэсэг нэмсүгэй:

“31.5.Газар эзэмшүүлэх, ашиглуулах шийдвэр гаргахдаа усны сан бүхий газар, хамгаалалтын болон эрүүл ахуйн бүс, үерийн эрсдэлийн мэдээллийг газрын кадастрын мэдээлэлтэй тулган шалгаж, Усны тухай хуульд хориглосон зориулалтаар газар олгохгүй. Тухайн газрын усны хамгаалалтын дэглэмийг газар эзэмших, ашиглах гэрээнд тусгана.”

2 дугаар зүйл.Газрын тухай хуулийн 15 дугаар зүйлийн 15.1 дэх хэсгийг доор дурдсанаар өөрчлөн найруулсугай:
“15.1.Усны сан бүхий газарт Усны тухай хуулийн 4.1.11-д заасан газар болон тэдгээрийн хамгаалалтын бүсийн газар хамаарна.”
3 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг
Төсөл

МОНГОЛ УЛСЫН ХУУЛЬ
2026 оны … дугаар                                                                                 Улаанбаатар 

сарын …-ны өдөр                                                                                             хот

БАЙГАЛЬ ОРЧИНД НӨЛӨӨЛӨХ БАЙДЛЫН ҮНЭЛГЭЭНИЙ 
ТУХАЙ ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Байгаль орчинд нөлөөлөх байдлын үнэлгээний тухай хуулийн 8 дугаар зүйлийн 8.4 дэх хэсэгт доор дурдсан агуулгатай 8.4.11 дэх заалт нэмсүгэй:
“8.4.11.ус ашиглах, усны нөөц, чанар, горимд нөлөөлөх төслийн усны эх үүсвэр, усны баланс, экологийн урсац, ашиглах боломжит нөөц, бусад хэрэглэгч болон сав газарт үзүүлэх нөлөөлөл, ус хэмнэх, дахин ашиглах хувилбар, хаягдал усны менежмент, газрын доорх усны тэжээгдэл, хаалтын дараах усны горим, нөхөн сэргээлт, хяналт-шинжилгээний арга хэмжээ, тэдгээрийн зардал.”

2 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг
Төсөл

МОНГОЛ УЛСЫН ХУУЛЬ
2026 оны … дугаар                                                                                 Улаанбаатар 

сарын …-ны өдөр                                                                                             хот

АЖ АХУЙН НЭГЖИЙН ОРЛОГЫН АЛБАН ТАТВАРЫН 
ТУХАЙ ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Аж ахуйн нэгжийн орлогын албан татварын тухай хуулийн 22 дугаар зүйлд доор дурдсан агуулгатай 22.16, 22.17, 22.18, 22.19, 22.20 дахь хэсэг нэмсүгэй:
“22.16.Албан татвар төлөгчийн өөрийн хөрөнгөөр Усны тухай хуулийн 51.5-д заасан ус дамжуулах шугам, насосны станц, усны нөөцийн судалгаа, газар доорх усыг зориудаар арвижуулах байгууламж болон эдгээрийн үйл ажиллагаанд шууд зориулсан эрчим хүчний эх үүсвэрт оруулсан, баримтаар нотлогдсон хөрөнгө оруулалтын зардалтай тэнцэх хэмжээгээр энэ хуулийн 20.1-д заасны дагуу ногдуулсан албан татварыг хөнгөлнө.

22.17.Энэ хуулийн 22.16-д заасан хөнгөлөлтийн эдлэх хэмжээ нь тухайн жилийн төлбөл зохих албан татвараас хэтрэхгүй. 
22.18.Хөнгөлөлт эдлэх хөрөнгө оруулалт нь хуульд заасан зөвшөөрөлтэй, сав газрын менежментийн төлөвлөгөөнд нийцсэн, ашиглалтад орсон, эсхүл судалгааны үр дүнг эрх бүхий байгууллага хүлээн авсан байна. Усны асуудал хариуцсан төрийн захиргааны байгууллага зориулалт, усны нөөцөд үзүүлэх үр дүнг, татварын алба зардал, татварын тооцоог тус тус баталгаажуулна.

22.19.Хуулиар хүлээсэн нөхөн сэргээлт, хохирол арилгах үүргийн зардал, улсын болон орон нутгийн төсөв, буцалтгүй тусламжаар санхүүжүүлсэн хэсэг, нөхөн авсан нэмэгдсэн өртгийн албан татвар, санхүүжилтийн хүүг энэ хөнгөлөлтөд хамруулахгүй. Хөнгөлөлт эдэлсэн зардлыг албан татвар ногдуулах орлогоос зардал, элэгдэл, хорогдлоор давхар хасахгүй, энэ хуулийн 22.9-д заасан хөнгөлөлттэй давхардуулан эдлэхгүй.

22.20.Энэ хуулийн 22.16-д заасан хөнгөлөлт эдлэх зардлыг тусад нь бүртгэж, хөрөнгө оруулалтын гэрээ, төлбөрийн баримт, ашиглалтад хүлээн авсан акт, энэ хуулийн 22.18-д заасан баталгаажуулалтыг татварын тайланд хавсаргана. Зориулалт, зардлын талаар худал мэдээлэл өгч хөнгөлөлт эдэлсэн бол татварыг нөхөн ногдуулж, Татварын ерөнхий хуульд заасан хариуцлага хүлээлгэнэ.”

2 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг
Төсөл

МОНГОЛ УЛСЫН ХУУЛЬ
2026 оны … дугаар                                                                                 Улаанбаатар 

сарын …-ны өдөр                                                                                             хот

ХОТ, СУУРИНЫ УС ХАНГАМЖ, АРИУТГАХ ТАТУУРГЫН АШИГЛАЛТЫН 
ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Хот, суурины ус хангамж, ариутгах татуургын ашиглалтын тухай хуулийн 14 дүгээр зүйлийн 14.2 дахь хэсэгт доор дурдсан агуулгатай 14.2.7 дахь заалт нэмсүгэй:
“14.2.7.Усны тухай хуулийн 41.5-д заасан ус ашиглах гэрээ, усны хэмжилт, хаягдал усны бүртгэл, төлбөрийн тооцоог цахим мэдээллийн сантай уялдуулж, эрх бүхий байгууллагад хуульд заасан хугацаанд хүргүүлэх.”

2 дугаар зүйл.Хот, суурины ус хангамж, ариутгах татуургын ашиглалтын тухай хуулийн дараах заалт, хэсгийг доор дурдсанаар өөрчлөн найруулсугай:
1/3 дугаар зүйлийн 3.1.12 дахь заалт:

“3.1.12.“хамгаалалтын болон эрүүл ахуйн бүс” гэж Усны тухай хуулийн 4.1.16, 4.1.17, 4.1.18-д заасныг;”

2/17 дугаар зүйлийн 17.2 дахь хэсэг:

“17.2.Төвлөрсөн болон төвлөрсөн бус ус хангамжийн эх үүсвэрийн хамгаалалтын болон эрүүл ахуйн бүсийн хилийн зааг, дэглэмийг Усны тухай хуулийн 30, 31, 32 дугаар зүйлд нийцүүлэн тогтооно.”

3/17 дугаар зүйлийн 17.4.1, 17.4.2, 17.4.4 дэх заалт:

“17.4.1.хот, суурины төвлөрсөн бус ус хангамжийн эх үүсвэрийн эрүүл ахуйн бүсийг 100 метрээс багагүй зайд, хамгаалалтын бүсийг Усны тухай хуульд заасан хэмжээнээс багагүй зайд;

17.4.2.төвлөрсөн ус хангамжийн эх үүсвэрийн энгийн хамгаалалтын болон эрүүл ахуйн бүсийг Усны тухай хуулийн 31, 32 дугаар зүйлд заасны дагуу;

17.4.4.урсгал усыг төвлөрсөн ус хангамжийн эх үүсвэрт ашиглаж байгаа тохиолдолд тухайн газрын хөрс, чулуулгийн тогтолцоо, голын урсацыг харгалзан хамгаалалтын болон эрүүл ахуйн бүсийг Усны тухай хуулийн 30, 31, 32 дугаар зүйлд нийцүүлэн.”

3 дугаар зүйл.Хот, суурины ус хангамж, ариутгах татуургын ашиглалтын тухай хуулийн 5 дугаар зүйлийн 5.1.2 дахь заалтын “10.1.4” гэснийг “12.1.4” гэж, 17 дугаар зүйлийн 17.8 дахь хэсгийн “31.2.1” гэснийг “30.2, 31.2, 32.2” гэж тус тус өөрчилсүгэй.

4 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг

Төсөл

МОНГОЛ УЛСЫН ХУУЛЬ

ЗӨРЧЛИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Зөрчлийн тухай хуулийн дараах зүйлд доор дурдсан агуулгатай хэсэг, заалт нэмсүгэй:
1/7.15 дугаар зүйлд:

“7.1.гэрээ, эсхүл зөвшөөрөлгүй ашигласан;

10.Усны тухай хуулийн 48.6-д заасан хориглолтыг зөрчиж уул уурхайн үйл ажиллагаанд газрын доорх цэнгэг ус ашигласан нь эрүүгийн хариуцлага хүлээлгэхээргүй бол учруулсан хохирол, нөхөн төлбөрийг гаргуулж хүнийг хоёр мянган нэгжтэй тэнцэх хэмжээний төгрөгөөр, хуулийн этгээдийг хорин мянган нэгжтэй тэнцэх хэмжээний төгрөгөөр торгоно.
11.Ус ашиглалтын тоолуур, хяналт-шинжилгээний төхөөрөмжийн ажиллагаанд зориудаар нөлөөлж, хэмжилтийн дүнг өөрчилсөн, эсхүл цахим мэдээллийн санд зориудаар худал мэдээлэл оруулсан нь эрүүгийн хариуцлага хүлээлгэхээргүй бол учруулсан хохирол, нөхөн төлбөрийг гаргуулж хүнийг таван зуун нэгжтэй тэнцэх хэмжээний төгрөгөөр, хуулийн этгээдийг таван мянган нэгжтэй тэнцэх хэмжээний төгрөгөөр торгоно.”

2/7.16-р зүйлд:
2.Зөвшөөрөлгүйгээр, эсхүл зөвшөөрөлгүй цэгт хаягдал ус нийлүүлсэн бол учруулсан хохирол, нөхөн төлбөрийг гаргуулж хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

2 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.
Гарын үсэг
Төсөл

МОНГОЛ УЛСЫН ХУУЛЬ
2026 оны … дугаар                                                                                 Улаанбаатар 

сарын …-ны өдөр                                                                                             хот

МОНГОЛ УЛСЫН ИХ ХУРЛЫН ЧУУЛГАНЫ ХУРАЛДААНЫ 
ДЭГИЙН ТУХАЙ ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Монгол Улсын Их Хурлын чуулганы хуралдааны дэгийн тухай хуулийн 115 дугаар зүйлд доор дурдсан агуулгатай 115.2.19 дэх заалт нэмсүгэй:
“115.2.19.Усны нөөцийн мэргэжлийн зөвлөлийн тайланг Байгаль орчин, хүнс, хөдөө аж ахуйн байнгын хороо жил бүр.”

2 дугаар зүйл.Энэ хуулийг Усны тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

Гарын үсэг
